Kokonvorming (sosiale verskynsel)

Kokonvorming (Engelsː Cocooning) is om in 'n mens se huis te bly, geïsoleer van waargenome gevaar, in plaas daarvan om uit te gaan.ctionary. Die term is in 1981 geskep deur Faith Popcorn, 'n futuris, tendensvoorspeller en bemarkingskonsultant. Dit word gebruik in sosiale wetenskap, bemarking,  ouerskap, ekonomiese voorspelling  selfhelp,,  godsdiens, en het in Engels deel geword van standaard taal soos gedefinieër deur verskeie woordeboeke.

Die uitgebreide instelling van 'n staat van inperking in baie lande gedurende 2020 weens die koronaviruspandemie het kokonvorming, 'n gedwonge realiteit vir miljarde mense wêreldwyd gemaak.

 Geskiedenis 
links|duimnael|Japanese hikikomori in 2004. Hikikomori  is ‘n ekstreme vorm van kokonvorming wat in Japan voorkom.
Bewyse van 'n verskerpte tuisgerigte gedrag het meer duidelik geword in Popcorn se data uit 1984 en teen 1985 het sy voorspel dat dit 'n tendens sou word, en nie 'n tydelike gierigheid nie. Sy het verduidelik dat die konsep behels dat 'n "dop van veiligheid" (shell of safety) rondom jouself gebou word in 'n artikel in The New Yorker uit 1986.

In 1987 het die Washington Post-rubriekskrywer George Will verduidelik dat "die teistering van die daaglikse lewe - dreigende kernvernietiging, onbeskofte kelners - mense tot  kokonvorming gedryf het. Hulle het in hul skuilings gegaan met hul videomasjiene en laserskyf-spelers, ingeprop in hul Barcaloungers met stereo-oorfone, hoe beter om die moderne wêreld in toom te hou, waarvan die onbestendighede 'n verlange na tradisie opgelewer het." 

'n Artikel in Los Angeles Times in 1987 met die naam "The Essence of Cocooning: It's a Desire for a Cosy, Perfect Environment Far From the Influences of a Madding World" het die konsep verbind aan vrees vir die vernietiging van die omgewing. In die artikel noem Popcorn die toenemende gebruik van bevrore fynproewer voedsel, sagte meubels soos Barcaloungers, beleggingsdienste en 'ma-kos' wat verbruikers herinner aan adolessensie, as voorbeelde van gedrag in die kokon. Sy noem minder betrokkenheid by sosiale en politieke kwessies as 'n nadeel van kokonvorming , hoewel sy voorspel dat 'n teen-neiging sou ontstaan.

Die term is in 1987 deur die redakteurs van die American Heritage Dictionary of the English Language aangewys as 'n woord wat gevolg word vir moontlike insluiting in die woordeboek. Die redakteurs van die woordeboek het dit later ingesluit, en ook Merriam Webster's Dictionary.

In 'n New York Times-artikel uit 1989 met die naam "Lounge Wear for Cocooning" word die neiging onder baie luukse ontwerpers, waaronder Ralph Lauren, Bob Mackie, Giorgio Armani en Valentino, beskryf om klere te skep vir tuisgebruik wat meer kleredrag as slaapklere, maar minder formeel is as sport. "Slaap is egter nie die punt nie. Dit is ook nie noodwendig verleiding nie. Kokonvorming, 'n droomwoord vir marknavorsers. Almal werk. Almal is moeg. Almal wil net huis toe gaan en na  'n 48 duim TV staar. Ontspan, glip in iets gemaklik, en sluit aan by die geledere van die modieuse tuisliggaam” lui die artikel.

In sy artikel "Year in Review" uit 1996 noem Time kokonvorming as 'n belangrike sosiale neiging en verbind dit aan "Bowling Alone", 'n essay van 1995 van prof. Robert Harnam, wat 'n beskrywing bied van die vermindering van in-persoon interaksie tussen mense.

Die Chicago Tribune het kort na die aanvalle op 11 September 'n artikel getiteld  "The 'cocooning' trend draws reinforcement"  wat beweer dat die terreuraanvalle kokonvorming vererger het. 

In 2002 het La-Z-Boy, in samewerking met Popcorn, 'kokonstoele' vir vroue, in 'n afgeskaalde leunstoele vervaardig sodat vroue maklik op en af kon staan, maar tog groot genoeg is om kinders op hul skoot te trek. 'n Nog kleiner weergawe is vir kinders verkoop.

In 'n studie deur sosioloë aan die Universiteit van Toronto in 2004 is tot die gevolgtrekking gekom dat Kanadese minder met hul vriende en familie kuier en dat hulle meer tyd alleen aan die huis "deurbring". Die verandering is toegeskryf aan 'n hoër mate van skeiding en egskeiding, kleiner huishoudings met minder kinders, vertraagde huwelike en meer individue wat alleen woon.

In 2013 het 'n USA Today-artikel getiteld "Cocooning: It's back and thanks to tech, it's bigger" tot die gevolgtrekking gekom dat kokonvorming verander het in "super-kokonvorming": "Danksy altyd draadlose internetkonnektiwiteit en groter, beter TV's wat pixel weergee Perfekte hoë-definisie video, kokonvorming is besig om 'n nuwe evolusiestadium te betree. Verbruikers bly meer tuis, kyk na films wat via kabel, satelliet, internet of skyf afgelewer word, eet en transformeer hul woonstelle en huise in 'n skuiling teen die daaglikse sosiale storms" 

In 2015 in Fortune, het Popcorn gesê dat 'uber-cocooning, en nou selfs bunkering prominent word omdat mense 'verskrik' geword het vir die wêreldomstandighede.

 Digitale kokonvorming 
In 'n 1994-artikel in PC Magazine word 'virtuele kokonvorming' beskryf in terme van skynwerklikheidsprodukte om 'n mens se eie interieur of wêreld te verken en te ontwerp.

In Suid-Korea het kenners wat die opkoms van "digitale kokonvorming" in 2006 gesien het, gesê hoewel sommige mense 'n nomadiese buitelewe ervaar het danksy draadlose toestelle, het ander gekies om by hulle huis te wees. Mense wat weens die internet byna nooit die huis verlaat het nie, word beskryf as 'digitale zombies'.

Digitale kokonvorming was die onderwerp van 'n paneelbespreking in 2014 oor die isolerende elemente van oorheersende mobiele tegnologie.

In 'n verslag van 2014 deur Euromonitor International, 'n strategiese marknavorsingsfirma, word beweer dat 'n belangrike gevolg van die groei in mobiele internetgebruik is dat die neiging van kokonvorming - die tuisgesentreerde leefstyl wat die vroeë deel van die eeu gekenmerk het - in die slag gebly het in "...'n  beweging na mobiele of individuele kokonvorming, waardeur verbruikers oral en enige tyd in hul eie digitale wêrelde gedompel word."

Tele-kokonvorming is 'n term wat Ichiyo Habuchi in 2005 ontwikkel het om 'n intieme menslike rekenaarinteraksie te beskryf, spesifiek met verwysing na "die kommunikasie van een persoon na die volgende sonder om fisieke interaksie met die persoon te hê".Ichiyo Habuchi, “Accelerating Reflexivity,” in Personal, Portable, Pedestrian: Mobile Phones in Japanese Life, ed. Mizuko Ito, Daisuke Okabe, and Misa Matsuda (Cambridge, MA: MIT Press, 2005).

In 2014 het 'n akademiese studie van die Japannese jeug die 'tele-kokonvorming-hipotese' ondersteun, wat beweer dat "mobiele teksstuur geassosieer word met toenemend insulêre kommunikasie omdat dit kernbande versterk ten koste van interaksies met minder bekende swak bande." In die studie word gesê dat navorsing uit baie bronne getoon het dat teksstuur onder die jeug gewoonlik "die intensiewe uitruil van teks-boodskappe onder intieme en homogene eweknieë behels." Dit verminder sosiale verdraagsaamheid en vertroue.

 Verwysings 

 Eksterne skakels 

Kategorie:Sosiologie
Kategorie:Ekonomie